L’Intercanvi Coral 2017 tindrà lloc este divendres en el Teatre Begoña
20 de setembre 2017

![](/media/v1rologc/70agrupacion-coral-ump_cuerpo.jpg)  
  

Un any més arriba l'esperat Intercanvi Coral. Serà el pròxim 22 de setembre, en el Teatre Begoña de Port de Sagunt, a partir de les 19.30 hores. Enguany, l'Intercanvi Coral serà protagonitzat per l'Agrupació Coral Lira Saguntina i l'Agrupació Coral Unión Musical Porteña.  
  
Els diferents cors delectaran als assistents amb les seues il·lustres interpretacions musicals i un variat repertori. Per la seua banda, l'Agrupació Coral Lira Saguntina sorprendrà versionant cançons com _Contigo en la distancia_ de César Portillo o _A mi tierra_ de S. Quartet. D'altra banda, en la segona part de l'acte, l'Agrupació Coral Unión Musical Porteña interpretarà cançons conmemorables com _Unchained Melody_ de Ghost o, _Jacinto Chiclana_ de A. Piazzola.  
  
Este Intercanvi Coral té lloc dins d'una campanya de concerts musicals que la Federació de Societats Musicals de la Comunitat Valenciana (FSMCV) ofereix a les Societats Musicals de la Comunitat Valenciana que estan federades. L'acte, que està organitzat amb la col·laboració de l'Ajuntament de Sagunt, té com a finalitat posar en contacte a les diferents Societats Musicals de la Comarca i de la Comunitat Valenciana.

*   [](http://www.facebook.com/sharer.php?u=https://aytosagunto.es/va/actualitat/l-intercanvi-coral-2017-tindra-lloc-este-divendres-en-el-teatre-begona/ "Facebook")
*   [](http://twitter.com/share?url=https://aytosagunto.es/va/actualitat/l-intercanvi-coral-2017-tindra-lloc-este-divendres-en-el-teatre-begona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-intercanvi-coral-2017-tindra-lloc-este-divendres-en-el-teatre-begona/ "Linked In")
*   [](mailto:?body=https://aytosagunto.es/va/actualitat/l-intercanvi-coral-2017-tindra-lloc-este-divendres-en-el-teatre-begona/)